Komission tiedonanto, annettu 3 päivänä joulukuuta 1999, yhteisön tavaramerkistä annetun neuvoston asetuksen (EY) N:o 40/94 5 artiklan 1 kohdan d alakohdan, 5 artiklan 3 kohdan ja 29 artiklan 5 kohdan mukaisesta Andorran ruhtinaskunnan vastavuoroista kohtelua koskevasta komission toteamuksesta



Virallinen lehti nro C 359 , 11/12/1999 s. 0031 - 0032



KOMISSION TIEDONANTO, annettu 3 päivänä joulukuuta 1999, yhteisön tavaramerkistä annetun neuvoston asetuksen (EY) N:o 40/94 5 artiklan 1 kohdan d alakohdan, 5 artiklan 3 kohdan ja 29 artiklan 5 kohdan mukaisesta Andorran ruhtinaskunnan vastavuoroista kohtelua koskevasta komission toteamuksesta (1999/C 359/08) Sisämarkkinoilla toimivan yhdenmukaistamisviraston, jäljempänä "yhdenmukaistamisvirasto", pääjohtaja pyysi yhteisön tavaramerkistä annetun neuvoston asetuksen (EY) N:o 40/94 täytäntöönpanosta 13 päivänä joulukuuta 1995 annetun komission asetuksen (EY) N:o 2868/95 101 artiklan 1 kohdan nojalla(1) komissiota tiedustelemaan, myöntääkö Andorran ruhtinaskunta vastavuoroisen kohtelun kaikkien yhteisön jäsenvaltioiden kansalaisille neuvoston asetuksen (EY) N:o 40/94(2), sellaisena kuin se on muutettuna asetuksella (EY) N:o 3288/94(3), 5 artiklan 1 kohdan d alakohdassa, 5 artiklan 3 kohdassa ja 23 artiklan 5 kohdassa tarkoitetulla tavalla. Komissio on tarkastellut kyseisiä tavaramerkkilakeja ja ollut kirjeenvaihdossa Andorran ruhtinaskunnan viranomaisten kanssa. - Yhteisön tavaramerkistä annetun asetuksen 5 artiklan 1 kohdan d alakohdan mukaisesti yhteisön tavaramerkin haltijana voivat olla sellaisten valtioiden kansalaiset, jotka eivät ole osapuolina Pariisin yleissopimuksessa ja jotka julkistetun toteamuksen mukaisesti antavat kaikkien jäsenvaltioiden kanalaisille tavaramerkkien osalta saman suojan kuin omille kansalaisilleen. Tavaramerkkejä koskevan Andorran lain 5 pykälän c momentissa säädetään samalla tavoin, että sellaisen valtion kansalainen, joka myöntää tavaramerkkien osalta saman suojan Andorran ruhtinaskunnan kansalaisille kuin omille kansalaisilleen, voi rekisteröidä tavaramerkin Andorran ruhtinaskunnassa. Tavaramerkkejä koskevassa Andorran lainsäädännössä ei kuitenkaan säädetä hakijalle velvoitetta todistaa tavaramerkin aiempaa rekisteröintiä alkuperämassa yhteisön tavaramerkistä annetun asetuksen 5 artiklan 1 kohdan d alakohdassa tarkoitetulla tavalla. Kyseisen asetuksen 5 artiklan 3 kohtaa ei tämän vuoksi sovelleta tässä tapauksessa. Andorran viranomaisilta on lisäksi pyydetty tietoja Andorran tavaramerkkilain 5 pykälän soveltamisesta Euroopan unionin kansalaisiin, ja ne ovat antaneet selvityksen siitä, että Andorran tavaramerkkivirastolla on nykyään käytäntönä myöntää tavaramerkkien osalta kaikkien jäsenvaltioiden kansalaisille sama suoja kuin omille kansalaisilleen. Yhdenmukaistamisvirasto hyväksyy tämän vuoksi yhteisön tavaramerkistä annetun asetuksen 5 artiklan 1 kohdan nojalla Andorran ruhtinaskunnan kansalaisten jättämät tavaramerkkiä koskevat hakemukset. - Yhteisön tavaramerkistä annetun asetuksen 29 artiklan 5 kohdan mukaisesti henkilö, joka on asianmukaisesti jättänyt tavaramerkkiä koskevan hakemuksen valtiossa, joka ei ole Pariisin yleissopimuksen tai maailman kauppajärjestön perustamissopimuksen osapuoli, voi vaatia mainittuun hakemukseen perustuvaa etuoikeutta saman tavaramerkin rekisteröimiseksi yhteisön tavaramerkiksi vain siltä osin kuin kyseinen valtio hyväksyy yhteisön tavaramerkkiä koskevan hakemuksen ensimmäiseksi hakemukseksi, kun vaaditaan etuoikeutta saman tavaramerkin rekisteröimiseksi kyseisen valtion tavaramerkkivirastossa. Andorran tavaramerkkilain 6 pykälän 5 momentissa säädetään tästä, että edellyttäen, että valtio myöntää Andorran ruhtinaskunnan kansalaisille etuoikeuden kyseisessä artiklassa säädettyjen edellytysten mukaisesti siten, että vaikutukset ovat samat kuin kyseisessä artiklassa säädetyllä etuoikeudella, kyseisen valtion kansalaiset voivat vaatia Andorran tavaramerkkilain 6 pykälässä säädettyä etuoikeutta Andorran ruhtinaskunnassa. Andorran viranomaisia on kuultu tämän säännöksen soveltamisesta kaikista jäsenvaltioista peräisin oleviin hakijoihin tai jollekin jäsenvaltiolle tai yhdenmukaistamisvirastolle jätetystä ensimmäisestä hakemuksesta johtuvaan etuoikeuteen, ja ne ovat antaneet selvityksen siitä, että Andorran tavaramerkkivirasto myöntää yhteisön tavaramerkistä annetun asetuksen 29 artiklassa säädetyn etuoikeuden. Yhdenmukaistamisvirasto hyväksyy tämän vuoksi yhteisön tavaramerkistä annetun asetuksen 29 artiklan 5 kohdan nojalla Andorran tavaramerkkivirastolle tavaramerkin rekisteröimiseksi jätetystä ensimmäisestä hakemuksesta johtuvat tavaramerkin etuoikeusvaatimukset. Päätelmät Tarkastelu on osoittanut, että Andorran ruhtinaskunnan tavaramerkkilaki ja Andorran tavaramerkkiviraston käytäntö antavat kaikkien jäsenvaltioiden kansalaisille tavaramerkkien osalta saman suojan kuin Andorran omille kansalaisille. Näin ollen yhteisön tavaramerkistä annetun asetuksen 5 artiklan 1 kohdan d alakohdan mukaisesti Andorran kansalaisista voi tulla yhteisön tavaramerkin haltijoita. Yhteisön tavaramerkkiä hakevien ei tarvitse todistaa, että tavaramerkki, josta he ovat jättäneet yhteisön tavaramerkkiä koskevan hakemuksen, on rekisteröity aiemmin Andorran ruhtinaskunnassa. Tarkastelu osoitti myös, että Andorran ruhtinaskunnan tavaramerkkilaki ja Andorran tavaramerkkiviraston käytäntö myöntävät yhdenmukaistamisvirastolle jätetyn ensimmäisen hakemuksen perusteella ja yhteisön tavaramerkistä annetussa asetuksessa säädettyjä edellytyksiä vastaavien edellytysten mukaisesti kyseisen asetuksen 29 artiklan mukaisen etuoikeuden. Yhdenmukaistamisvirasto hyväksyy näin ollen yhteisön tavaramerkistä annetun asetuksen 29 artiklan 5 kohdan mukaisesti Andorran tavaramerkkivirastolle tavaramerkin rekisteröimiseksi jätetystä ensimmäisestä hakemuksesta johtuvat etuoikeusvaatimukset. Tämä toteamus tulee voimana 1 päivänä huhtikuuta 1996. (1) EYVL L 303, 15.12.1995, s. 1. (2) EYVL L 11, 14.1.1994, s. 1. (3) EYVL L 349, 31.12.1994, s. 83.